ועדת הכלכלה, כנסת 25, פרוטוקול מספר 166, 2023-07-06 00:00

דוד ביטן: אני פותח את הישיבה, הנושא הקושי של חקלאים שתבעו את חברות הביטוח לרכוש פוליסות חדשות, זה לא רק אלה שתבעו, אלא גם אלה שנגרם להם נזק באופן כזה שחברות הביטוח, לא מוכנות, בעיקר, מה שקשור לפרוטקשן ודברים מהסוג הזה

דוד ביטן:  אז קודם כל, אחרי שקיימנו ישיבה, זה המשך לישיבה שהייתה, צריך לפתור את הבעיה הזאת, מצד אחד, אנחנו צריכים להילחם בתופעת הפרוטקשן ועם כל הכבוד, אנחנו לא מעבירים מסר שאנחנו עושים את זה, ברגע שאנחנו אומרים לחקלאים שאנחנו לא נבטח אותם, אגב, זה לא רק נושא של החקלאים, זה נושאים גם של אנשי עסקים וכו' ודבר שני, מה זאת אומרת, חברות הביטוח מפסיקות פתאום את הביטוח מעכשיו לעכשיו? הם מעמידות את החקלאים בשוקת שבורה, זה לא ילך הסיפור הזה, מצד אחד, אנחנו רוצים שיהיה פתרון לעניין הזה, אז אנחנו הצענו את זה בצורת קרן, קרן שתהיה בדיוק כמו שיש היום, חברת ביטוח ממשלתית, או משהו כזה שמפצה מי שאין לו ביטוח, איך קוראים לחברה הזו?      

אוהד מעודי: אתה מתכוון לקרנית?     

דוד ביטן: קרנית, שמפצה, אם אין למישהו ביטוח היא מפצה אותו

אוהד מעודי: לא, זה לא - - -     

דוד ביטן: בסדר, זה עשו את זה נזקי גוף

אוהד מעודי: לא, אבל זה לא מבטח, נהג שלא עשה ביטוח הוא לא מכוסה, אם הוא יתבע את קרנית הוא לא יקבל שקל - - -     

דוד ביטן: אבל זה שנפגע יכול

אוהד מעודי: נכון אבל - - -     

דוד ביטן: בסדר, אני לא מדבר על זה, תקשיבו, זה בדיוק העניין, לא מאפשרים לו לעשות ביטוח, אף חברה בגלל הנושא הזה של ההצתות, פרוטקשן וכו', אז מה אתם רוצים שהוא יעשה, אז מישהו צריך לפצות אותו, אם נגרם לו נזק, אחרת כולם ישלמו לעבריינים שלא יעשו להם כלום, זה מה שאנחנו רוצים? זה המסר שהמדינה מעבירה? זה לא המסר שצריכים להעביר, אז מכיוון שהחקלאים, אחר כך נתעסק גם באחרים, אבל הפתרון הזה יכול לחול גם על הסוחרים ועל אנשי העסקים ולא רק לחקלאים, אבל הנושא הזה ובזה אני פונה, נתחיל איתך קודם, בסדר? אנחנו לא מוכנים שחברות ביטוח, אני רכשתי ביטוח לשנה, אין מצב שחברת הביטוח תבטל לי את הביטוח, בגלל שמישהו שרף לי את האסם תבואה, אותי לא מעניין, אנחנו נתקן את החוק, אין בעיה, נתקן את החוק שאתם לא רשאים, זה מנוגד אמנם לסחר החופשי ולנושאים האלה, אבל אין מה לעשות, חברת הביטוח מצידי זה חצי מדינה, חצי מדינה במובן של זה, אתם לא לבד במאבק, הרי בינינו, אתם שמעתם את זה מהישיבה הקודמת, גם שיש בעיות למי אתם פונים, אליו שיעלה לכם את הביטוח, אז מה העניין הזה? אני לא מבין, לא משנה, אבל אתה מעלה להם כשהם מפסידים, נכון? אנחנו יודעים את זה

אוהד מעודי: כמות הפניות שיש מחברות הביטוח שביקשו לייקר ולא קיבלו היא עצומה, אני יותר מאשמח להראות לך, אבל לא משנה, נחזור לנקודה שציינת שהיא חשובה, קודם כל, מבחינת פוליסה שתקפה לשנה, למבוטח שרוכש, לא משנה, אם זה בתחום ביטוח עסק, או ביטוח חקלאי, או ביטוח דירה, או ביטוח רכב, זה שואב מחוק חוזה ביטוח

אוהד מעודי:  עכשיו זה לא משהו שאני פוסל על הסף, זה משהו שאנחנו כן נכונים לבחון, אבל צריך לקחת בחשבון - - -     

דוד ביטן: לא לבחון, תעשו, מה זה לבחון?     

אוהד מעודי: אבל כבוד היושב ראש, שנייה - - -     

דוד ביטן: זה בסמכות שלכם לתת להם הוראה, כן, או לא?     

אוהד מעודי: לא, זה חוק, קיים בחוק - - -     

דוד ביטן: שמה?     

אוהד מעודי: זה מצריך תיקון חוק, החוק מאפשר לשני הצדדים של החוזה, שאחד מהם זה מבוטח ואחד מהם זה חברת ביטוח, לבטל באמצע התקופה, כמובן שצריך נימוק והסבר לפחות מהצד של החברה, אבל צריך לקחת בחשבון שגם אם הדבר הזה יתאפשר ויתוקן החוק, ברור לך שגם פה, החברות לא פראייריות, ברגע שהן יהיו מחויבות כלפי מישהו שהיו נגדו תביעות - - -     

דוד ביטן: הם יעלו את המחיר

אוהד מעודי: בדיוק וזו הנקודה שאנחנו צריכים לבחון בשביל שלא נשפוך את התינוק עם המים, כי אולי לכמה שהיו להם תביעות באמצע התקופה שזה דבר קריטי, אנחנו לא רוצים שכולם בסוף יינזקו מזה וזו נקודת האיזון שאנחנו חייבים לבדוק, זה הדבר העיקרי, כרעיון אני לא פוסל את זה על הסף

דוד ביטן: בבקשה, כבוד סגן השר

משה אבוטבול: קודם כל, יישר כוח, אני רוצה להודות לך יושב ראש הוועדה, על הדיון החשוב הזה, אנחנו באמת, נמצאים בשיח הזה במשרד, עם הרבה קשיים ואתה בעצם, פותח לנו צוהר להצלחת הפתרונות לזה

משה אבוטבול:  אז אני רוצה קודם כל להודות לך על הדיונים הקודמים שבזכותך בעזרת השם, נעשה קידום, גם בנושא הדבש, גם בנושא הזית, אנחנו מודים לך על זה ואנחנו יודעים שכשאתה זועק למען החקלאים, אתה עושה את זה באמת, בלב אוהב ואני גם מביא גם את ברכת השר שלנו כלפיך עם כל הצוות של המשרד

משה אבוטבול:  אני אגע דווקא בנקודה הזאתי של הביטוחים, חברים יקרים, נמצא איתנו ראש האגף של הענף של כל הביטוחים והוא ידבר אחרי זה שאתה תידרש לזה, אבל אני באמת, מהמפגשים שלי בנושא הזה, אנחנו נמצאים בפני שלוש סוגיות שהייתי רוצה שאדוני היושב ראש ייתן עליהם את הדעת

משה אבוטבול:       הדבר הראשון כמובן זה אותם דברים שראינו, גם כן אפילו חבר כנסת בן ברק פה שגם כן, שרפו לו את כל האסם וכו' וכו', מקרים מהסוג הזה, פרוטקשן, מה שדיבר היושב ראש, יש גם כן נקודה נוספת שצריכים לתת עליה את הדעת ואני כממונה במשרד על כל רשויות הניקוז, אנחנו נמצאים בבעיה קשה ביותר שאותם חברות ביטוח שבעבר היו מוכנות לבטח כל מיני דברים, מאז הסיפור של נהריה אז כל אחד לקח צעד אחורה, עשינו כמה וכמה מכרזים כדי למצוא חברות שעשו את זה, כולם רגליים קרות, לא רוצות לעשות, בסוף השגנו איזה מישהו, אני מקווה שאנחנו בעזרת השם נצא אתו לדרך, אבל אני רוצה שאדוני היושב ראש, יבין שכביכול, חברות הביטוח הפכו להיות מפונקות, איפה שהם יודעים ששמה כמעט אין מה להוציא, הם רק שוכחות לרגע שבעצם, כל הביטוחים זה ביסוס אחד גדול על כל האוכלוסייה, זה לא רק איך שאומרים, מה שאתה עכשיו מרוויח פה

משה אבוטבול:  והדבר האחרון שגם צריכים לתת עליו את הדעת, אדוני היושב ראש, אנחנו מכירים הרבה צעירים שהם ממש עזבו, לא ברחו להייטק, נגיד את זה ככה, נשארו בעולם החקלאות, קנו כל מיני כלים כבדים כדי להתחיל להיות חקלאי ואנחנו יודעים שבפשיעה החקלאית הם איבדו את זה ולאחר מכן, לקחו משכנתא כדי לקנות את הכלים האלה, אין להם ביטוחים - - -     

דוד ביטן: זה נושא ש- רבותיי, תקשיבו, לא יודע מה, מו, מה, זה נושא שחייב להיפתר, זה נושא של המדינה, להילחם בפשע המאורגן, מה זה הדבר הזה? לא יודע מה הולך פה באמת, אנחנו מגלגלים עיניים, מדברים על מלחמה בפשע המאורגן בפרוטקשן וכו' ובעצם, לא עושים כלום כדי שאפשר יהיה להילחם בהם, אז מי יישא בזה, רק החקלאים, אז אם לא משאירים להם ברירה, הם ישלמו לעבריינים וזה טבעי, מה רציתם שהם יעשו? לא הבנתי, אז יש כאלה שנלחמים, שורפים להם את הזה, עכשיו מבטלים להם את הביטוח, אז הם כבר לא יכולים להילחם, מה הם יעשו? אנחנו דרך אגב, הכנו הצעת חוק בעניין הזה, משרד האוצר, אני לא רוצה להגיש אותה, בלי שאתם תראו אותה, להקים איזושהי קרן שבעצם, תכסה נזקים, או שתעשה איזה השתתפות עם חברות הביטוח, זה לא לכל החיים, עד שנפתור את הבעיה, זה מצד אחד, אני אעביר לכם את הצעת החוק הזאת כדי שתתנו לנו התייחסות, אני לא אגיש אותה לפני שאתם תתייחסו

דוד ביטן:  וודאי שהאוצר צריך להיכנס לסוגייה הזאת ולממן חלק מהבעיות, חברות הביטוח גם צריכים לממן חלק מהעניין

דוד ביטן:  חברות הביטוח הפכו להיות האוצר, כל מה שקשור בתשלום, הם לא צד, כל מה שקשור בהכנסות, הם צד יפה מאוד, הם ממש למדו את עיקרון האוצר

אוהד מעודי: דווקא הם שילמו תשעה מיליארד שקל ב-22

דוד ביטן: לא, זה הם חייבים לשלם, כתיקונים וכו', אבל באופן כללי, חברות הביטוח, מצד אחד אנחנו רוצים להקים את הקרן הזאת, מצד שני, כרגע אנחנו מדברים על החקלאים, אבל לדעתי, אם תקום קרן, היא תקום גם לסוחרים, גם למפעלי תעשיה וכו', באופן זמני, תקימו קרן לתקופה של השנים הבאות, על מנת להילחם בעבריינים, הפשע המאורגן, זה לא רק המשטרה צריכה להילחם בהם, גם אנחנו צריכים לתת את הכלים להילחם, שאנשים יהיו אמיצים לעשות את המלחמה הזאת, אם לא ניתן להם לעזור להם להיות אמיצים מה שנקרא, אז זה לא ייקרה ואתה צריך לפתור לנו את הבעיה עם חברות הביטוח, חברות הביטוח, לא יכולות לבטל באמצע שנה, אני מדבר על מקרים, לא שהם החליטו לבטל סתם ככה

אוהד מעודי: שכל שבועיים שורפים

דוד ביטן: אם יש בעיה אז הם לא יבטלו - - -     

אוהד מעודי: תראה, בסוף, יש את מתחם הסבירות שמזכירים אותו לפעמים, אבל החברה, זה שמישהו היה לו נזק קטן ועשר שנים לא הייתה לו שום תביעה, ברור שגם אם יגיע לפתחנו תלונת ציבור כזאת, אנחנו לא נאפשר לחברה לעשות את זה, אבל אם יש מישהו שכל שבועיים שורפים לו דברים של שלושה מיליון שקלים אז זה כבר - - -     

דוד ביטן: אם זה קורה אז זה העניין שהקרן תכנס לתמונה, זה בדיוק העניין שאם יש מקרה שחוזר על עצמו בגלל העבריינים, אז הקרן תכנס לעניין - - -     

אוהד מעודי: אז זה כבר לא ביטוח - - -     

דוד ביטן: תפתור את הבעיה, זה באמת לא בעיה של חברת הביטוח, אבל אם פעם אחת עשו את זה, אז מה, מבטלים לו מיד את הביטוח?     

אוהד מעודי: אני מסכים, בנושא הזה אני מסכים חד-משמעית ואנחנו נבחן את ה-     

דוד ביטן: אנחנו גם פנינו דרך אגב, למזכיר הממשלה בעניין הזה, כדי שתהיה החלטת ממשלה, הם דיברו איתי באופן כללי על העניין הזה, אבל אני מציע שגם הממשלה תכנס לעניין

אוהד מעודי: כן, אבל זה צריך לייצר תמונה מאוד רחבה של אכיפה, של אתה אומר קרן וגם הסוגייה הביטוחית זה הכול מה שנקרא, חבילה שלמה, לא נדבך אחד 

משה אבוטבול: אבל תכללו גם את הפשיעה החקלאית, מבחינת הנקודה שאותם צעירים בגלל הנושא הזה, החבר'ה אמרו, אנחנו נוטשים את זה, עזוב אותנו, לא מכירים בנו

דוד ביטן: לא, אבל מזכיר הממשלה טוען שזה צריך לבוא החלטת ממשלה צריכה לבוא מטעם המשרדים, לא מטעמם, הם לא מקדמים דבר כזה, מישהו צריך לבוא ולהגיד להם

אוהד מעודי: מה שהוצאת

דוד ביטן: הוצאתי להם מכתב, כן

משה אבוטבול: אתה לא היית רוצה כוועדה להוביל את זה?     

דוד ביטן: אין לי בעיה שזה יהיה וועדה, אני בכל מקרה, את הקרן, אחרי שאני אשלח לכם את זה, את הקרן אנחנו לדעתי חייבים להקים, חייבים להקים, זה צורך של המדינה מהעניין הזה וזה צורך שלנו לטפל בבעיה ולגבי חברות הביטוח- - -     

משה אבוטבול: העניין, דויד, שגם חברות הביטוח וגם כל האנשים שבצד השני, חייבים להבין שגם האינטרס שלהם שאותו חקלאי ימשיך לעבוד, אם יתחילו לנטוש את התחום הזה, אז גם אתם תינזקו

דוד ביטן: מה שאני מציע לכם, אתם תשקלו את זה, אתה לא חייב לתת לי תשובה עכשיו, כרגע, עד סוף 2023, אל תבטלו את הביטוחים, גם אם יגרם לכם איזשהו נזק בעניין הזה, תתרמו את התרומה שלכם למאבק של כל המדינה בנושא של הפרוטקשן, אני עכשיו מדבר על החקלאים, אני לא מדבר על כל הזה וב-2024 מה שאמר סגן הממונה על שוק ההון, שאם מדובר על מקרה חד-פעמי אז אתם לא תבטלו, אבל אם מדובר על עוד מקרה אז הקרן תכנס לסוגייה ולא אתם, זאת אומרת, אתם נותנים, אני קורא לזה גישור, עד לכניסת הקרן, במקרה הזה וצריך להיות איזשהו מנגנון, בין הקרן לחברות הביטוח בעניין הזה

דוד ביטן:  אני לא בא ואומר הכול עליכם, אבל זה לדעתי המתווה הנכון

דוד ביטן:  23 לפתור את הבעיה הזו כרגע, עד 24, זה כבר לא יהיה עליכם הכול, אבל וודאי, קרה מקרה למישהו אז אתם לא יכולים סתם לבטל, אין בזה שום היגיון

משה אבוטבול: אדוני היושב ראש, אפשר הצעה, לשדרג את מה שאתה אומר

דוד ביטן: בבקשה

משה אבוטבול: פשוט לא להיכנס ל-23-24, אלא פשוט לראות בתום אותה שנה, כי יש כאלה, לדוגמא שהתחילו את הביטוח בחודש פברואר והיום זה מסתיים להם בפברואר, אז לאפשר את זה, כאילו לעגל את זה וכאילו פגות של אותו חוזה, נכון שזה טיפה יותר כסף, אבל אז זה עושה גם שכל, אדוני, נגמרה לך השנה הביטוח, עכשיו או שאתה רוצה בצורה הזאתי החדשה, או לא, כי באמצע השנה, או תחילת שנה, אדוני היושב ראש, לא כולם, יש כאלה שכאילו הביטוח שלהם זה עד חודש חמישי - - -     

דוד ביטן: בסדר, הכוונה שנה, אין לי בעיה

משה אבוטבול: להשלים את הביטוח לשנה

דוד ביטן: הבנתי, לשנה, כן, לגבי הביטוח תקפות לשנה, אין בעיה, אבל אני מדבר באופן כללי, עד שתיכנס הקרן ואני מבקש מהאוצר, באמת, תיכף אנחנו נשמע אותך, לשקול את העניין הזה ברצינות

דוד ביטן:  אתם רוצים שתהיה החלטת ממשלה בעניין הזה, אז תהיה החלטת ממשלה, אין בעיה, אתם יכולים להביא את זה להחלטת ממשלה, האוצר עושה את זה כל הזמן

קריאה: אדוני היושב ראש, אני רוצה - - -         

דוד ביטן: לא, חכה רגע תמתין, אנחנו לא באנו עכשיו לעשות פלטפורמה של דיונים סתם, אנחנו רוצים לבוא עם תוצאות, לסיים עניינים, לא לעשות דיון כדי שכל אחד יגיד את דברו ויפרסם את זה בפייסבוק, זה לא המטרה שלי, המטרה שלי כרגע, נסיים וניתן לכולם לדבר, אין בעיה, אלא אם כן יש לך הערה למה שאמרתי? לא באופן כללי, הערה למה שאמרתי

רגב עמוס: שמי רגב עמוס ואני יושב ראש ענף החקלאות באיגוד השמאים בישראל

רגב עמוס:  אני מדבר איתכם מהשטח, כ-40 שנה שמאי ומהניסיון שלי, גם מול חברות הביטוח וגם אני מוצא את עצמי בצד השני של המתרס

רגב עמוס:  ראשית, חוק חוזה הביטוח, סעיף ביטול חוזה הביטוח, סעיפים 10א' ו-ב', מאפשר לחברות הביטוח בא', לבטל את הפוליסה, חמישה עשר יום מיום קבלת ההודעה, ללא נימוק, לא צריך לנמק

דוד ביטן: הבנתי, אז אמרתי, רגע, רגע - - -     

רגב עמוס: דבר שני, גם מבוטח יכול לבטל - - -     

אוהד מעודי: בהוראות שלנו, בחוזר צירוף ויישוב תביעות כן צריך

משה אבוטבול: יש גם את הדין הכללי וחוק החוזים שחלים

רגב עמוס: שינוי מהותי על מבוטח שהוא מאוים, הוא חייב לדווח לחברת הביטוח, שמיד תבטל לו את הביטוח

דוד ביטן: אבל זה מה שאני אומר, אתה עכשיו פרצת לדרך פתוחה, אמרתי שלכן אני רוצה בהסכמה את שנת 23 שלא יבטלו, הסכמה של החברות, בלי להיכנס לחוק ולחוזה הביטוח, אמרתי תשקלו את זה, גם הם צריכים להיות חלק מהמאמץ, אז אתה מכניס אותי עכשיו לחוק, החוק ברור, אני הבנתי את זה

דוד ביטן:  עכשיו, תראה, אני גם בעד העניין הזה ובזה אנחנו נבקש מהחקלאים מהארגון שלהם, גם הם צריכים לוותר על היכולת שלהם לבטל, אלא אם כן, בנאדם מכר את המקום ועבר למקום אחר, דברים מהסוג הזה

אוהד מעודי: מה לבטל את הפוליסה?     

דוד ביטן: עכשיו, אם חברות הביטוח יסכימו כרגע לקבל על עצמם את העניין הזה, אני בעד שגם החקלאים לא יבטלו

אוהד מעודי: שהמבוטחים מבטלים - - -     

דוד ביטן: לא משנה, אתה טענת שכל הצדדים?     

אוהד מעודי: כן

דוד ביטן: אז זה יהיה הדדי, אני אין לי בעיה, לפחות עד שנעשה מתווה ארוך טווח

דוד ביטן:  עכשיו מה לגבי האוצר? בבקשה

גל ברנס:  גל ברנס, אגף תקציבים

גל ברנס:  אני אגיד ככה, הנושא דיון הוא חקלאות, אבל אני לא חושב שזה אירוע שהוא רק חקלאים

דוד ביטן: כן, אמרתי שהנושא הזה לא רק חקלאים

גל ברנס: אנחנו לא יודעים לתת פתרון ואנחנו צריכים בסוף לפעול באופן שוויוני ואנחנו לא יכולים להעדיף להגיד רק חקלאים כן, עסקים קטנים לא, כל מיני דברים כאלה

גל ברנס:  אז בבסיס של כל הבחינה הזאתי, אנחנו צריכים לבחון, מי נפגע מהתופעה ולראות איך אנחנו נותנים לו מענה

דוד ביטן: בסדר, אבל בחקלאות היום זה דבר שקורה יותר מידי היום ועסקים זה קורה, אבל פחות מאשר בחקלאות

גל ברנס: אין לנו נתונים שמראים שהחקלאות חריגה במובן הזה, בשונה מעסקים אחרים

דוד ביטן: בסדר, אמרתי זה דבר כללי, לא רק לחקלאים, אמרתי את זה בהתחלה

גל ברנס: עכשיו, לגבי הצעדים, אז אני אומר, אני לא יודע להגיד כרגע כן, או לא, קרן נשלח לנו ובאמת נבחן, בשמחה, כי אנחנו באמת חושבים שיש פה בעיה, אנחנו חושבים שהבעיה הזאת צריכה להיפתר באופן הרבה יותר רחב ממשרד האוצר, המשטרה חייבת לקחת חלק, משרד המשפטים חייבת לקחת חלק, רשות שוק ההון חייבת לקחת חלק - - -         

דוד ביטן: אתה מדבר על המלחמה בפרוטקשן, אנחנו מדברים כרגע על תחום הביטוח, כל המלחמה ברור שצריך התארגנות של כלל הממשלה

גל ברנס: זה קצת פלסטר לתופעה שכאילו היא שורשית

דוד ביטן: אבל אתה עושה לי עוד פעם תרגיל, במובן הזה שאתה שולח אותי לעניין הכללי, כרגע, אנחנו יש בעיה בביטוחים שהיא גורמת לכל החקלאים וגם לאנשי עסקים, תעשייה ומסחר, בעצם, להיכנע, כי חברות הביטוח מבטלות את הפוליסות, אז היה לך פוליסה אז מה אתה רוצה שיעשה הבנאדם? אז זה בעיה כללית נכון, היום על החקלאים היא משפיעה יותר, כי היום שורפים להם את כל המחסנים והורסים להם את הכול וזה התלונות של כל החקלאים בעניין הזה

דוד ביטן:  תתייחס גם לעניין שהקרן צריכה לטפל בכולם, אבל עכשיו אתה אומר לי, אם המשטרה לא תעשה פעולות א', ב', ג', לא תהייה קרן?     

גל ברנס: זה בסוף חייב לבוא כפתרון הוליסטי, לשים רק פלסטר, יכול להיות, אני חושב שבאמת, מי שרוצה לבטח את עצמו ופעל באופן ענייני ותקין, אין סיבה שהוא לא יוכל לקנות ביטוח, זה שוק שאמור להתקיים בישראל - - -     

דוד ביטן: עובדה שלא

גל ברנס: אם השוק לא מתקיים, אז יש לנו פה איזושהי בעיה שצריך להבין מה היסוד שלה

דוד ביטן: נכון

גל ברנס: עכשיו היסוד שלה ברור שהוא יסוד של ביטחוני, הוא לא יסוד כללי, או שלא סומכים מספיק על זה שיהיה איזושהי אכיפה משמעותית, או משהו מהדברים האלה ולכן חברות הביטוח מלכתחילה לא רוצות להיכנס לזה, זה הכשל בבסיס, חברות ביטוח זה עסק שהוא עושה אקטואריה ואם אירוע קורה אחת ל- אז הוא מן הסתם נותן ביטוח, אם לא נטפל בבעיית השורש אז גם אם נעביר כסף לחברות הביטוח, לא נעזור לאף אחד

דוד ביטן: כרגע מדברים על החקלאים, אנחנו נתייחס לכל התמונה, וועדת הכלכלה לא מטפלת רק בחקלאים, אבל הדיון כרגע בא מהבסיס של החקלאים

משה אבוטבול: מה גם שאדוני היושב ראש, אתה יכול לבקש נניח מהחקלאים, לאחר מקרה כזה שהביטוח שילם, חבילת מוגנות שנניח הם יהיו מחויבים לשים מצלמות, יכול להיות שאם יקרה פעם הבאה אז הקרן תוכל, איך שאומרים, היה פה איזה משהו מצד אותו חקלאי, אבל לבוא ולהגיד לו, לא, פעם שנייה, אנחנו לא מבטחים, או דברים שרירותיים חד-פעמיים, חד-צדדיים, זה בעיה וצודק היושב ראש, הנושא הזה שאם אתה בא עכשיו ואומר, אוקי, עד שנטפל בכולם, אז עד שתבוא הנחמה, תצא הנשמה

דוד ביטן: אנחנו עשר שנים נתכנס לעניין הזה

משה אבוטבול: לא, אני מדבר, אנחנו יודעים את הנקודה של לשלוח אותנו וכל הדברים, פה החקלאים צריכים לקבל פתרון ולך אני אומר את זה, היום זה בשיח, כל הפשיעה החקלאית, כל הפרוטקשן, כל הזה, הנה, ברעננה עכשיו הורעלה חוות סוסים, אנחנו עוד לא יודעים מאה אחוז מה זה, המשטרה שם בחקירה, היא מספרת לי שמה על זה שהיא נתחה את הסוסים ועל כל הדברים האלה, 700 אלף שקל, אף אחד לא מכיר בה, כי רוצים תוצאות

משה אבוטבול:  אז כל אחד צריך לחשוב, איך אנחנו עוזרים להם, שלא יברחו לנו מענף החקלאות

דוד ביטן: זה נושא שאנחנו צריכים להיכנס אליו, המדינה, מה אתם מחכים לנו? וודאי צריכים להיכנס לזה

דוד ביטן:  כרגע, זה פתרון פלסטר, זה נכון לבעיה הכללית, אבל גם את הפלסטר צריכים לשים, אחרת אף אחד לא יילחם, אתה יודע את זה

גל ברנס: להיפך, ברגע שיש פלסטר אז אף אחד לא נלחם, כיוון שכולם מרגישים בנוח ולא - - -     

דוד ביטן: לא, זה לא מונע מהממשלה להביא פתרון כולל כרגע, כולם מחכים לממשלה פה, אם אתם מצפים שאנשים יעשו את כל המלחמה והממשלה תשב מהצד, אז יש לכם טעות, זה לא מופנה לאוצר - - -     

גל ברנס: זה מה שרציתי להגיד, יש פה עוד גופים, הם חייבים לתת איזשהו מענה - - -     

דוד ביטן: לא, אני פניתי אליך, בגלל שלצורך הקרן, צריכים אותך, אבל תכלס, ברור שצריך להילחם בכל, צריך להעניק למשטרה סמכויות, צריך לתת תקציבים, משרד המשפטים, בבית המשפט צריך להחמיר את הענישה, כל הדברים האלה הם דברים שצריכים לעשות אותם, אבל זה לא קשור לעניין שעכשיו יש בעיה שבעצם, גם הסוחרים וגם החקלאים, אבל כרגע יותר החקלאים, כי אצלם זה בא לידי ביטוי ממש כל יום, אף אחד לא יילחם אז תנו כרגע פלסטר זמני, כדי שאנשים יוכלו להילחם ונראה מה יהיה

משה סעדה: ביטן, למה אי אפשר- סליחה שלא הייתי, כי הייתי בחוץ וביטחון, ענבל למשל שמבטחת סוחרים

גל ברנס: ענבל זו חברת ביטוח ממשלתית ש-     

משה סעדה: אבל זה בדיוק על אותו עקרון

גל ברנס: לא, אבל היא מבטחת רק נכסים ממשלתיים

דוד ביטן: אני דיברתי על משהו אחר

משה סעדה: למה שלא תיקח על עצמה

רגב עמוס: קרן קיימת, מחפשים קרנות ויש כבר קרן

דוד ביטן: איפה יש?     

רגב עמוס: קרן נזקי טבע בחקלאות

דוד ביטן: אבל זה נזקי טבע

גל ברנס: זה לא אותו דבר, זה לא נזק טבע פרוטקשן

דוד ביטן: יש פה מענבל?     

רגב עמוס: ענבל זה חברת הביטוח הממשלתית

דוד ביטן: מנזקי טבע יש?     

אסף ברזילאי: אני אחראי על הפעילות של ענבל - - -     

רגב עמוס: אני רוצה להגיד רגע משהו על הקרן - - -     

דוד ביטן: לא, רגע אתה כל פעם קופץ

אסף ברזילאי: אסף ברזילאי מאגף החשב הכללי, אני אחראי על הפעילות של ענבל, כפי שציין נציג רשות שוק ההון

אסף ברזילאי:  ענבל היא מבטחת את הנכסים של הממשלה, זה הרישיון שלה היא פועלת ככה, הקרן שמופקדת בה - - -     

דוד ביטן: אז מה זה הקרן לנזקי טבע?     

אסף ברזילאי: קרן לנזקי טבע זה משהו אחר, אבל גם היא מתמודדת עם אתגרים, היא לנזקי טבע, היא לא יודעת לעשות - - -     

משה סעדה: אז אולי תרחיבו

אסף ברזילאי: העניין הוא של איזה גוף יהיה בפרונט זה כבר עניין תפעולי של איך לתפור את זה, אבל העניין הוא, צריך להבין את הפתרון בבסיס, אחרי זה פתרון - - -     

דוד ביטן: לא, לנו ברור פתרון בבסיס, המדינה צריכה לקחת על עצמה, כרגע, עד שיפתרו את כל הבעיות האחרות של משרד המשפטים, משרד המשטרה, הכול, אתם צריכים להתייחס לעניין הזה, רבותיי, אם אתם חושבים שאנשים ילחמו בפשע המאורגן, בלי כלים כלכליים אז אתם טועים, בוא נראה אותכם במקומם, אתם הייתם עושים את זה? לא הייתם עושים את זה

גל ברנס: המדינה היא לא גוף שטוב בלבטח, המדינה מבטחת - - -     

דוד ביטן: לא אמרתי לבטח, אתם תקימו את הקרן, אם יש קרן אז אתם לא צריכים אותי, תתקנו את התקנון של הקרן, שימו תקציב ותרוצו עם העניין וחברות הביטוח, נקבע דרך הממונה על שוק ההון, כללים, מתי הם, למרות הביטוח, יוצאים מהתמונה, אין בעיה, אבל הביטוח יהיה

גל ברנס: אני לא רוצה לתת התייחסות לפתרון שבאמת, לא למדנו אותו, זה לא רציני, אנחנו - - -     

דוד ביטן: בסדר, אז אמרתי לא עכשיו, אני אשלח לך את ההצעה

גל ברנס: ננתח אותם, נבקש את כל הנתונים, נברר מה הסיבות - - -     

דוד ביטן: אבל תנתח את זה מהר, למה אנשים בינתיים שורפים להם את הזה

משה סעדה: ביטן, מעבר לחקלאות גם, אני הייתי לפני שבועיים בצפון, שרפו לבנאדם אוטובוס בשביעי של פסח ופגשתי את הזוג הזה, אמרו לי משה, מעבר לזה שאנחנו נאבקים על החיים וחוששים, כי ביקשו שלושה מיליון פרוטקשן והם לא שילמו, הם בצד אחד יחד עם המשטרה, חברת הביטוח הודיעה להם שעוד נזק שייגרם לאוטובוסים האחרים שיש להם, הם לא מבוטחים, אומרים לי, מה נעשה

דוד ביטן: צודק

משה סעדה: היא בוכה לי האישה

דוד ביטן: הקרן תפתור את הבעיה של כל העסקים, לא רק זה

משה סעדה: אנחנו לא חושבים שזה עניין חקלאי, אנחנו חושבים שזה עניין רחב, אבל צריך להבין את הדחיפות, כי מחר בבוקר אם ייקרה משהו לאוטובוסים האחרים, כל כספם הולך, מי יפצה אותם?     

דוד ביטן: תראה, הפתרון הזה הוא פתרון לכולם, אנחנו לקחנו את זה מהנושא של החקלאות, כי הם פנו אלינו, כפלטפורמה לכל הפתרון, אבל ברור, אני לא זוכר בהצעת החוק שהכנו, היא כוללת רק את החקלאים, אז אנחנו נתקן אותה, אין בעיה, אבל אני רוצה לשלוח לך אותה כדי שתסתכל עליה ותגיד לי מה קורה

דוד ביטן:  בינתיים אתם תחשבו טוב, תתארגנו על הנושא כרגע של 24, 23 חברות הביטוח ישקלו את ההצעה שלי, שלגבי 23 אתם לא תבטלו ביטוחים של אנשים, כרגע מדברים על חקלאים, יכול להיות צריך לדבר על כולם, לא תבטלו ואם הממשלה צריכה לפצות אותכם במשהו ב-23 אז אנחנו צריכים לדעת איך לעשות את זה עם חברות ביטוח, אני לא אומר שהם צריכים עכשיו לשאת בכל הנזקים של המלחמה בפשע המאורגן, אבל זה נושא שצריכים לסיים את זה באיזושהי צורה

דוד ביטן:  הנה, בן ברק, אני לא יודע, לא ביטלו לו, כי הוא היה סגן ראש המוסד, הוא חבר כנסת, אבל רוצים לבטל לו, שרפו לו את האסם, נגרם לו נזק של מיליונים ועכשיו הוא בגלל התפקיד שהוא היה וכו', הוא לא ילך לעשות סיכום עם אף עבריין, זה ברור לגמרי, אבל אי אפשר לא לבטח אותו, מה? יש דבר כזה? אתם צריכים ואני חושב שיש לכם חלק, אתם חלק מהמדינה, משרדי הממשלה, יש לכם אחריות, אתם צריכים לעזור בלהילחם בתופעה הזאת ואין מה לעשות, זה דבר שאתם צריכים לעשות אותו, מכוח זה שאתם, אתם יודעים מה, לא מכוח זה שאתם בתפקיד, אלא מכוח זה שאתם אזרחי המדינה ואכפת לכם מהמדינה, זה הכול הולך לעזאזל פה הסיפור הזה, אין כבר לאף אחד ביטחון לכלום

דוד ביטן:  כן

אסף ברזילאי: אני אשמח ברשותך להתייחס, כמו שציינתי, אסף מאגף החשב הכללי, צריך להפריד פה שוב פעם, רק לשים דגש, בין הפתרון הממוני, קרן אנחנו נבחן את הפתרון הזה, לבין הפתרון התפעולי, אבל חשוב לי להדגיש שני דברים, הדבר הראשון שגם קרן, יש כאן את הסיכון שזה עשוי לעודד את בעיית הפרוטקשן, אז צריך לראות שכשאנחנו בונים את הפתרון - - -      

דוד ביטן: לעודד דווקא? איך לעודד?     

משה סעדה: זה יגרום לאנשים לא לשלם, כי אין להם פתרון, אחרת מה שקורה, הוא אומר, עדיף לי לשלם, כי אין לי אפילו ביטוח, אין לי שום אלמנט, זה יצמצם, כי אנשים - - -     

דוד ביטן: בסדר, אני אומר, אנחנו צריכים לבחון את הפתרון הזה, רק לראות שזה לא מעודד, חלילה את התופעה

משה סעדה: זה לא מעודד, כי מי שמכיר זו תופעה זה מצמצם

אסף ברזילאי: הדבר השני, רק בהתייחסות לפתרון של הפלסטר, לעומת הפתרון הכולל, אז להבדיל אלפי הבדלות, היינו אצלך לפני שבוע בנושא של קרן מודרי האשראי, קרן מודרי אשראי, אמנם נותנת אשראי לאנשים שלא מצליחים להשיג אשראי, אבל המטרה המרכזית שלה, חיברנו את זה לליווי כלכלי - - -     

דוד ביטן: לקח לכם שש שנים להקים את הקרן, אנחנו לא מדברים על שש שנים

אסף ברזילאי: ליווי כלכלי כדי שתוציא את האנשים מהמקום שבו הם נמצאים וגם המטרה שלנו זה בסוף, גם לחבר את זה לפתרון הכולל, אם זה על ידי הגברת הדיווחים - - -     

דוד ביטן: זה לא דומה

משה סעדה: האזרח הפשוט הוא המסכן, זה תפנה למשטרה, תפנה לשירות עדיין לא מטפל בזה, האזרח הפשוט אין לו מה לעשות מול ארגון פשיעה, זה גדול עליו, הוא צריך לשמור על עצמו זה קשה

אסף ברזילאי: נכון, אי אפשר לשים פלסטר בלבד, זה חייב להיות פלסטר ביחד עם פתרון כולל

דוד ביטן: טוב, קודם כל אפשר מבחינה עניינית, ברור שאסור שיהיה שיתוף פעולה, בין בעל העסק והזה, הנה תשרפו, אתם מקבלים את הכסף, אנחנו לא מדברים על זה, בשביל זה יש משטרה ויש כללים וזה, זו לא המגמה שלנו, אבל עשינו את הישיבה, לא בשביל לפתור אותה עכשיו, אבל זה נושא שאתם צריכים לתת התייחסות והממשלה, עם כל הכבוד, צריכה להיכנס לעניין, חייבת להיכנס לעניין

דוד ביטן:  דוקטור חג' יחיא, בבקשה

מועמר חאג' יחיא: אני ממשרד החקלאות, מנהלת תחום ביטוח חקלאי

מועמר חאג' יחיא:  בהקשר הזה של כשלי שוק בתחום הביטוח החקלאי, אתם נוגעים בעצם, בנקודה שהיא באיזשהו מובן, קצה הקרחון, הסימפטום של התגובה של חברת הביטוח, לחוסר האכיפה במרחב הכפרי, לא מתבטאת רק בביטול של פוליסות, אנחנו רואים בעצם, בהרבה מקרים, שחברת הביטוח מקיימת את הפוליסה, מוכרת אותה, אבל היא מחריגה את נזקי זדון, אז מה הטעם שיש לך פוליסה? ברגע שיש לך מקרה, אתה לא מזדכה

מועמר חאג' יחיא:  זה בעיה

קריאה: כאילו אין פוליסה לעניין הפרוטקשן

קריאה: השורות הקטנות והאחרונות

מועמר חאג' יחיא: אני אומר, יכול להיות שתגיעו למצב כזה שתכריחו לחברות הביטוח, כן למכור לו פוליסה, לא לבטל אותה ותחריגו - - -     

דוד ביטן: לא, שישקלו לבטח, לא, לא לבטח, ברור שיהיה ביטוח לזה

מועמר חאג' יחיא: זה סוגייה אחת, הסוגייה השנייה בעצם, שחברות הביטוח מקשיחות את התנאים במרחב הכפרי, עשיתי סקירה, ראיתי שבעצם, חברת הביטוח מייקרות את הפרמיה, לאלה שמבקשים להיות מבוטחים ויכולים להיות מבוטחים, יש הרעה בתנאיי הפוליסה, מבחינת ייקור

דוד ביטן: בתנאים, או במחיר?     

מועמר חאג' יחיא: גם בתנאים וגם במחיר, המחיר זה הפרמיה, מייקרים להם את הפרמיה באופן משמעותי ומצד שני, יש הרעה בתנאים, מעמיסים עליהם השתתפות עצמית מאוד גבוהה, למשל ראיתי מקרים שחקלאי שיש לו עדר של כבסים, יש לו פוליסה, משלם עליה הרבה כסף, הרבה פרמיה ועושים עליו השתתפות עצמית של 40 אחוז, בעוד יש הרבה החרגות, אחד מהם - - -     

דוד ביטן: 40 אחוז השתתפות עצמית?     

מועמר חאג' יחיא: 40 אחוז השתתפות עצמית, זה כאילו למכור לו אוויר בעצם, זה צד אחד, מצד שני, נגיד, השווי של העדר שלו, נניח שווה מיליון שקל, מבטחים אותו על 250 אלף שקל, יש הרבה - - -     

דוד ביטן: רגע, רגע, דוקטור, אני מבקש ממך תבדוק את העניין הזה, את הטענות האלה - - -     

אוהד מעודי: לא, זה ברור שיש שינוי בתנאים בגלל המצב - - -     

דוד ביטן: לא, אבל זה לא שינוי, זה בעצם לקבוע שאין פוליסה, מה, איזה שינוי?     

אוהד מעודי: אז שוב, יש כמה חלופות, זה שהחברה אומרת, לא מוכנה לבטח אותך, או שהיא אומרת, אנחנו נבטח אותך לשאר הדברים - - -     

דוד ביטן: בשבילי זה כאילו לא מבטחים

אוהד מעודי: לא, אבל צריך לשים לב, כבוד היושב ראש, בסוף, אם יש נזק בזדון שחוזר על עצמו, אז זה כבר לא בר ביטוח, אפשר להגיד לו, לא מבטחים אותך, במקום זה ושוב, ברור לי שזה לא פשוט למבוטח עצמו, אומרים לו, כוונת זדון לא יהיה, אם תהיה לך שריפה, אם תהיה לך הצפה, דברים האלה מכוסים בהשתתפות עצמית רגילה זה לא אמור להיות שם, או שאומרים לו, יש לך זדון עם השתתפות גבוהה, או כל מיני פתרונות כאלה

אוהד מעודי:  אני רק אגיד משפט אחרון, יש נקודה מאוד קריטית שלא התייחסנו אליה עד עכשיו, שלחברת הביטוח, יש ביטוח משנה בחו"ל וביטוח משנה בחו"ל לאורך השנים האחרונות מצמצם את הפעילות שלו בישראל וברור שאין לחברת הביטוח הגנה מלאה, היא תצמצם את הפעילות באזורים המסוכנים יותר

דוד ביטן: בסדר, אז מה אתה אומר שאין לזה שום פתרון?         

אוהד מעודי: לא, אני אמרתי, קודם כל, לגבי ביטול באמצע תקופה, אנחנו נבחן וכמו שאמרת בצדק, הנושא של הפרוטקשן הוא בעייתי והמדינה תיכנס אליו

דוד ביטן: בסדר, המדינה תיכנס, אין לנו ברירה

דוד ביטן:  כן, מה רצית דוקטור להגיד?     

מועמר חאג' יחיא: כן, רציתי להגיד שנכון, אפשר להצדיק את תגובת הייתר, אני חייב להגיד שלחברות הביטוח, למצב של חוסר האכיפה במרחב הכפרי, כולנו מסכימים שבעצם הפתרון הנכון והיעיל זה בעצם, אכיפה, אבל עד שיעבור זעם, לא יכול להיות שחקלאי בעצם, נושא בנזקים, יש כאן הצדקה להתערבות ממשלתית, הן מבחינה רגולציה ומבחינה כלכלית

דוד ביטן: אז מה משרד החקלאות עושה בעניין הזה?     

מועמר חאג' יחיא: אנחנו עשינו ועושים, אבל לצערי הרב - - -     

דוד ביטן: מה? סגן השר?     

משה אבוטבול: היה דבר אחד שרצינו כן לעשות, אולי זה נראה איך שאומרים, מופרך, בדיונים של התקציב שלנו, נתנו איזה משהו קטן של תוספת של כעשרים מיליון שקל, לרשויות הניקוז, במקרה הזה, של הניקוז ואת זה רצינו לתת את זה, אולי כביכול למקרים כאלה, אבל אמר לי דוקטור דוד אסף שהוא בעצם, הממונה אצלנו, הוא אומר לי, אתה שם פה במקרים כאלה, נניח של טביעות, או שיטפונות, דברים מהסוג הזה, יצחקו עלינו אם נציע את מה שנתנו לנו תוספת, פה צריך התערבות ממש ממשלתית, אוצרית נקרא לזה ולא צריך פה רק פלסטר, אלא ח"ע

דוד ביטן: טוב, אתה אומר שיטפונות, עזוב אותי רגע משיטפונות

משה אבוטבול: אני בורח לאיפה שיש מים

מועמר חאג' יחיא: משרד החקלאות הקים צוות בעצם, כדי לגבש פתרונות, בעצם, יש מנעד מאוד גדול של דרכים שהצענו אותם בעצם

דוד ביטן: מה לגבי הבעיות האלה?     

מועמר חאג' יחיא: כן, בהקשר זה של פשיעה חקלאית, אחד מהם זה בעצם, לעזור לחקלאי להתמגן, לקנות רכוש, ציוד בעצם למיגון, או שמירה, אחד הפתרונות שהוצעו גם ביטוח, בעצם, דרכים להתערב, להציע דרכים להתערב בשוק הביטוח, או בפיצוי לחקלאים, למשל, הצענו להקים קרן, בסגנון שאתם הצעתם בוועדה ויש שיטות להתערבות, גם בשוק הביטוח, בעצם

דוד ביטן: כמו מה?     

מועמר חאג' יחיא: כמו להעניק לחברות הביטוח, שכבה של ביטוח משנה, באופן כזה שחברת הביטוח תיקח על עצמה - - -     

ד"ר עידית חנוכה: מי המדינה?     

מועמר חאג' יחיא: כן, המדינה

משה אבוטבול: מגובה מסוים המדינה - - -     

מועמר חאג' יחיא: בעצם, לתת תמריץ לחברת הביטוח כן לקבל על עצמה את הסיכון הזה, על אף שיש פשיעה חקלאית

דוד ביטן: זה בדיוק הקרן, הקרן היא בעצם כמו ביטוח משנה

מועמר חאג' יחיא: כן, אבל הקרן זה לא מבוסס על ביטוח

אוהד מעודי: זה יותר מורכב אבל

דוד ביטן: זה פתרון יותר בעייתי מהקרן, עדיף כבר קרן מאשר שהמדינה תיתן מאין אחריות משנה

מועמר חאג' יחיא: אבל קרן יכול להיות שבעצם תאבד את השוק, שבעצם תיתן תמריץ לחברות הביטוח, כן לברוח מה-     

דוד ביטן: לא, לא, חברת ביטוח תבטח, אבל אם זה יוכח שזה נושא שקשור לפרוטקשן אז הקרן תיכנס לעניין, זה הכול, כי אתה לא יכול להטיל על חברות הביטוח את כל המלחמה בפרוטקשן, זו לא הכוונה שלי ואף פעם לא התכוונתי לדבר כזה

דוד ביטן:  הם צריכים לתת את הפתרון הזמני, ברגע שיש בעיה שזה חוזר על עצמו בגלל הפרוטקשן אז נכנסת הקרן, מה הבעיה? זה לא הכוונה שלנו עכשיו שחברות הביטוח יממנו את המלחמה בפשע המאורגן, זו לא המגמה

דוד ביטן:  כן, השמאי, מה רצית לומר?     

רגב עמוס: מה שרציתי לומר, מי שפונה לשלטונות, מי שצריך להיות הראשון והמוביל בתחום הזה, זה חברות הביטוח, כי הן יוצאות נשכרות מהפרוטקשן, שימו לב - - -     

בועז סטמבלר: אני מוחה על האמירה הזאת, אדוני

רגב עמוס: שנייה, אל תפריע לי

בועז סטמבלר: אתה מפריע כל הזמן

רגב עמוס: אל תפריע לי, הן יוצאות נשכרות בצורה בולטת לעין, שימו לב, יש פה מצב אבסורדי - - -         

משה אבוטבול: נו, תסביר לי איך אני לא מבין

רגב עמוס: שיש שקט ושלווה בגזרה, החקלאי משלם, יש לו ביטוח אגב, הוא משלם גם פרוטקשן ואין אירועים, שימו לב, אתה צריך להבין את התרחיש שמתקיים פה והאמינו לי זה המצב בשטח והם צריכים להירתם ובוא ולהגיד, ב-2021, כמה? 5

רגב עמוס: 3 מיליארד שקלים רווח לחברות הביטוח, מתוך זה לתת איזשהו, שנה שעבר קצת הפסידו, לתת - - -      

בועז סטמבלר: קצת? מיליארד וחצי שקל זה לא קצת

רגב עמוס: קצת הרבה, אבל בקורונה כולם ישבו בבית והרווחתם המון כסף

בועז סטמבלר: אתה רוצה שאני אכנס גם לכיס שלך? תהיה ענייני בבקשה, בסדר?     

רגב עמוס: מה שמך אדוני?     

בועז סטמבלר: שמי בועז, אני סמנכ"ל רגולציה באיגוד חברות הביטוח והדברים שאתה אומר כאן הם לא רלוונטיים והם לא נכונים, אז תהיה ענייני בבקשה

רגב עמוס: אני מאוד ענייני, אני בא מהשטח, אני מכיר אותו כמו כף היד שלי, אני לא יודע אם נכנסת למושב, לחקלאי, אני מכיר אותם כמו כף היד שלי, מאילת ועד לקצה, האמן לי, אתה יכול להיכנס - - -     

בועז סטמבלר: אז מה רלוונטי שאתה מכיר? אדוני היושב ראש –     

רגב עמוס: אני מכיר את השטח, אני נפגש עם האנשים, אני נפגש עם החקלאים, אני יודע בדיוק, מה רחשי ליבם ומה שקורה בשטח ולכם, אם במושגים שלי, הייתי אוסר עליכם בכלל לגרום לכך לסירוב ביטוח, אלא רק במקרה אחד, של ביום, כי ברגע שאתה יודע שאתה עושה ביטוח, הרי בשביל מה נועדת? למה נועדת? למקרה שיש בו אירוע של ביטוח - - -         

אוהד מעודי: כן, אבל כבוד השמאי, אם יש אירוע שחוזר על עצמו זה לא ביטוח

רגב עמוס: אני מקבל את מה שאתה אומר - - -     

דוד ביטן: אז על זה המדינה צריכה להביא את הקרן

רגב עמוס: אדוני היושב ראש, זה נחלק לשני - - -     

דוד ביטן: אני לא הבנתי את הטענה שלך שהם נהנים מזה שיש פרוטקשן

רגב עמוס: וודאי, זה נחלק - - -     

דוד ביטן: כן, הבנתי, אבל זה לא טענה

אוהד מעודי: כבוד היושב ראש, זה כמו קבלן שמשלם באתר לפרוטקשן אז אין לו בעיות

רגב עמוס: זה לא רק זעקת החקלאים, זה זעקת הצרכנים בכלל, זה נחלק לשני שכבות, של מי שיש לו ריבוי של אירועים שידו לא במעל, אבל מה נעשה, בשנה יש לו שלושה אירועים, מבטלים לו את הפוליסה, מבטלים לו את פוליסת הביטוח ויש לנו את העניין של הפרוטקשן, אני לכם אומר, כשאני כורת עם חברת הביטוח חוזה, או פוליסה, מבחינתי אני עושה את זה בגלל שאני חש שיישנו איזשהו צפי שיהיה לי אירוע

רגב עמוס:  אגב, חברות הביטוח כורתות איתי את הפוליסה, כי הן יודעות שאני נמצא בסיכון, אם לא, לא היה נכרת חוזה ביטוח

דוד ביטן: טוב, תודה

דוד ביטן:  סוכני ביטוח, בבקשה

שי שדה: אז קודם כל אני שי שדה, לשכת סוכני ביטוח

שי שדה:  אני מתחבר לדברים של סגן שר החקלאות, לגבי כוחה של הוועדה הזאת ואני אתן שתי דוגמאות לפעולות בשטח, היה פה דיון בדיון הקודם, התארח כאן חקלאי שלא הצליח למצוא פתרון, בעקבות נזק שהוא עבר ובעקבות לחץ והלחץ הציבורי שהופעל פה בעקבות הוועדה, חברות הביטוח נאותו לבטח אותו, במגבלות כאלו ואחרות, אבל עדיין מצאו לו פתרון כזה, או אחר ואני חושב שלחברות הביטוח יש עניין בלעזור ללקוחות, בנושא המניעה, אנחנו יודעים, יש תחקירים על זה בכל העולם, שככול שמשקיעים כסף במניעה, חוסכים הרבה מאוד כסף בשיקום, אז נכון שאתם לא יכולים לפתור את בעיית הפרוטקשן בארץ, זה גם לא התפקיד שלכם, אבל כן לעזור לחקלאי בקצה, לבעל העסק בקצה, באיזושהי דרך במניעה, למנוע את זה, אם זה בעזרה בצורה כזאת, באמצעים טכנולוגיים, או אם זה בעזרה באמצעים פיסיים, אני חושב שזה המקום של מה שנקרא, להיכנס מתחת לאלונקה בשלב זה, עד שימצאו פתרון נקודתי לעניין הזה

דוד ביטן: הבנתם מה אני מבקש ממכם ?     

שי שדה: אנחנו סוכני הביטוח נמצאים כל הזמן

דוד ביטן: בסדר, אתם מקבלים את העמלה בכל מקרה, לא משנה

שי שדה: אנחנו גם אלה ששומעים את זעקת החקלאי

דוד ביטן: אמרתי את זה בצחוק, לא צריך כל דבר להגיד

דוד ביטן:  הבנתם מה אני מבקש, נכון? אז הישיבה הבאה, תבואו מוכנים, אני בינתיים אשלח לך את הצעת החוק ותסתכלו על כל התמונה, גם אתה, גם הם וגם חברות הביטוח וגם - - -     

משה סעדה: דוד, גם שיסתכלו על מעבר - - -     

דוד ביטן: אבל זה יהיה בסיס לשאר, אתה יודע את זה, התחלנו בחקלאות, פתרנו את הבעיה בפיילוט של החקלאות זה יכנס לכולם

דוד ביטן:  גם משרד האוצר, לא רק אגף התקציבים, אני מדבר גם אליכם, בסדר? אתם הרי תמיד מהצד, אתם מחבקים את הכסף, אלה נלחמים על הכסף ואתם מחבקים אותו

דוד ביטן:  אוקי, תודה רבה, הישיבה הסתיימה